REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/310-15

13. jul 2015. godine

B e o g r a d

Z A P I S N I K

124. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 13. JULA 2015. GODINE

Sednica je počela u 9,34 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Veroljub Arsić, Živan Đurišić, zamenik člana Dragana Nikolića, Jasmina Obradović, zamenik člana Biljane Pantić Pilje, Svetislav Vukmirica, Dragan Polovina, Tanja Tomašević Damnjanović, Jelisaveta Pribojac, zamenik člana Žarka Mićina, Neđo Jovanović, Petar Petrović, Balint Pastor i Gordana Čomić.

Sednici nisu prisustvovali članovi Odbora: Branka Janković, prof. dr Janko Veselinović, Žarko Obradović, Mirko Čikiriz i Vesna Besarović, kao ni njihovi zamenici.

Sednici su prisustvivali: Đorđe Milić, vršilac dužnosti pomoćnika ministra i Darinka Đuran, viši savetnik u Ministarstvu građevinarstva, saobraćaja i infrastrukture, Milorad Todorović, sekretar Ministarstva unutrašnjih poslova.

Na predlog predsednika Odbora, jednoglasno (sa 12 glasova za) je usvojen sledeći

D n e v n i r e d:

1. Razmatranje Predloga zakona o pretvaranju prava korišćenja u pravo svojine na građevinskom zemljištu uz naknadu, koji je podnela Vlada;

2. Razmatranje Predloga zakona o izmeni Zakona o otklanjanju posledica poplava u Republici Srbiji, koji je podnela Vlada;

3. Razmatranje Predloga zakona o izmenama i dopunama Zakona o policiji, koji je podnela Vlada.

Prva tačka dnevnog reda. Razmatranje Predloga zakona o pretvaranju prava korišćenja u pravo svojine na građevinskom zemljištu uz naknadu, koji je podnela Vlada.

U diskusiji na Predlog zakona učestvovali su član Odbora Gordana Čomić i Đorđe Milić, vršilac dužnosti pomoćnika ministra građevinarstva,saobraćaja i infrastrukture.

Odbor je razmotrio Predlog zakona o pretvaranju prava korišćenja u pravo svojine na građevinskom zemljištu uz naknadu, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (sa 11 glasova za, jednim uzdržanim).

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda. Razmatranje Predloga zakona o izmeni Zakona o otklanjanju posledica poplava u Republici Srbiji, koji je podnela Vlada.

Odbor je razmotrio Predlog zakona o izmeni Zakona o otklanjanju posledica poplava u Republici Srbiji, koji je podnela Vladau načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 12 glasova za).

Za izvestioca Odbora na sednici Narodne skupštine određen je predsednik Odbora.

Treća tačka dnevnog reda. Razmatranje Predloga zakona o izmenama i dopunama Zakona o policiji, koji je podnela Vlada.

Odbor je razmotrio Predlog zakona o izmenama i dopunama Zakona o policiji, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije

Odbor je odluku doneo jednoglasno (sa 12 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 9,42 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović